**Debatno-istrazivacki rad**

**„Izlazak na izbore treba biti građanska obaveza, čije nepoštivanje treba sankcionisati“**

Afirmacija: Amila Podgorica i Sara Jakubović

Negacija: Mirsad Ugarak i Eldar Kunić

**Opšti dojmovi i komentari**

Kolega Mirsad Ugarak, kao član oponentske ekipe poslao je komentar da je "Keith Olbermann sportski komentator koji radi na ESPN-u," a za kojeg je afirmacijska ekipa tvrdila da je politički komentator i pisac.

**Pitanja za afirmacijsku ekipu:**

**Mirsad Ugarak**

"U drugom argumentu navodite da bi obaveza glasanja za građane predstavljala odvajanje najviše nekoliko sati svake dvije godine. Takva konstatacija o 'nekoliko sati' može biti tačna ako tu samo podrazumijevate da se građanin odveze ili prošeta do mjesta na kojem glasa, čeka u redu i zaokruži kandidata kao da igra bingo a ne da glasa za političke predstavnike. Informisanje o političkim strankama i kandidatima, pripremanje za glasanje se odvija kontinuirano, tokom čitave izborne godine, potencijalno i duže, a ne u nekoliko sati prije samih izbora."

"U uvodnom dijelu rada ste naveli da je u Belgiji uvedeno obavezno glasanje kao način da se izbjegne kupovina glasova. Kako će obavezno glasanje spriječiti kupovinu glasova? Ako osoba A novčanim poklonom nagovori osobu B (ili više osoba) da glasa za nju, što ovaj i učini, kako je time spriječena kupovina glasova? To samo ostavlja prostora za više kupaca i prodavača glasova jer su primorani da glasaju."

"Uz svo dužno poštovanje kolegicama, peti argument mi je u najmanju ruku smiješan. Koja je uopšte poenta propisivanja obaveznog izlaska na izbore kada pojedinci koji i nisu htjeli da izađu na iste mogu listiće ispuniti na takav način da budu nevažeći? Kažete da je to 'aktivan čin' izražavanja nezadovoljstva političkom ponudom. I pasivan čin neizlaska na izbore bi predstavljao isto to, samo što ne bi uzrokovao ogromne dodatne troškove kojima se opterećuje država kako u vidu organizacije izbora, tako i u vidu finansiranja političkih stranaka.

**Edna Basara**

1.Smatrate li da obaveza izlaska na izbore predstavlja kršenje ljudskih prava?

2.U vašem izlaganju ste naveli kako služenje vojnog roka,pohađanje škole i druge aktivnosti odnose mnogo više vremena nego glasanje na izborima.Da li time želite reći da se na izbore ne izlazi jer se to smatra gubljenjem vremena ili je to ipak zbog nezadovoljstva političke ponude?

3.Smatrate li da se nezadovoljstvo političkom ponudom treba ispoljiti što većim brojem nevažećih listića ili se to treba činiti prije glasačkih listića?

**Mirza Hasić**

1.Kao primjer navodite izbore 2018. godine i navodite primjer za izbor „bošnjačkog člana Predsjedništva BiH“ koji je odnio pobjedu za samo 17.893 glasova, te tvrdite da bi u slučaju obaveznog glasanja odnosno izlaska na izbore u tom slučaju glasalo 90% građana te da navodite da je matematički čak bilo moguće da kandidat za bošnjačkog člana Predsjedništva odnese pobjedu iako se našo na zadnjem mjestu sa 9.655 glasova.

**Možete li objasniti kojom „matematičkom metodom“ je moguće doakzati da „da kandidat koji se našao na zadnjem mjestu (ukupno 9.655 glasova) za bošnjačkog člana predsjedništva odnese pobjedu“**

2.U svom radu tvrdite da „pošto izbori nisu obavezni, ‘‘glasačke mašinerije‘‘ i velike stranke imaju znatno veće šanse za trijumf“.

**Možete li objasniti na koji način glasačke mašinerije i velike stranke imaju znatno veće šanse za trijumf, zbog činjenice da izbori nisu obavezni /ispravno bi bilo reći izlazak na izbore nije obavezan?**

**Pitanja za negacijsku ekipu**

**Edna Basara**

1.Da li je upravo zadatak promotivnih kampanja dopiranje do stanovništva?Zašto to posmatrate kroz velika finansijska ulaganja?

2.Naveli ste nepostojanje adekvatne sankcije za kažnjavanje neizlaska na izbore.Da li to znači  da postoji adekvatna sankcija složili biste se s kažnjavanjem?

**Članovi/ce debatnih timova odgovore na postavljena pitanja trebaju dostaviti predmetnoj nastavnici do utorka 14.4.2020. godine u 14.00, a odgovori će biti objavljeni.**